CELEX: 62011CN0489
Language: sk
Date: 2011-09-23 00:00:00
Title: Vec C-489/11 P: Odvolanie podané 23. septembra 2011 : Mitsubishi Electric Corp. proti rozsudku Všeobecného súdu (druhá komora) z  12. júla 2011 vo veci T-133/07, Mitsubishi Electric Corp./Európska komisia

26.11.2011   
            
            
               SK
            
            
               Úradný vestník Európskej únie
            
            
               C 347/15
            
         Odvolanie podané 23. septembra 2011: Mitsubishi Electric Corp. proti rozsudku Všeobecného súdu (druhá komora) z 12. júla 2011 vo veci T-133/07, Mitsubishi Electric Corp./Európska komisia
   (Vec C-489/11 P)
   2011/C 347/24
   Jazyk konania: angličtina
   
      Účastníci konania
   
   
      Odvolateľka: Mitsubishi Electric Corp. (v zastúpení: R. Denton, solicitor, J. J. Vyavaharkar, solicitor, K. Haegeman, avocat)
   
      Ďalší účastník konania: Európska komisia
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               zrušil rozsudok v rozsahu, v akom sa v ňom zamieta žaloba podaná na Všeobecný súd spoločnosťou Melco,
            
         
               —
            
            
               zrušil články rozhodnutia, ktoré ešte neboli zrušené rozsudkom v rozsahu, v akom sa uplatňujú na spoločnosti Melco a TMT&D, pokiaľ ide o obdobie, počas ktorého bola spoločnosť Melco so spoločnosťou Toshiba spoločne a nerozdielne zodpovedná za činnosť spoločnosti TMT&D,
            
         
               —
            
            
               v každom prípade zaviazal Komisiu, aby znášala svoje vlastné trovy konania a nahradila trovy konania spoločnosti Melco v rámci tohto konania a konania pred Všeobecným súdom.
            
         
      Odvolacie dôvody a hlavné tvrdenia
   
   Odvolateľka tvrdí, že Všeobecný súd sa dopustil vážneho nesprávneho právneho posúdenia pri skúmaní dôkazov týkajúcich sa existencie údajného „spoločného postupu“:
   
               —
            
            
               Všeobecný súd skreslil informácie týkajúce sa existencie „spoločného postupu“,
            
         
               —
            
            
               Všeobecný súd neuplatnil správne kritériá posúdenia dôkazov a nesprávne uplatnil zásadu vyplývajúcu z judikatúry, podľa ktorej vyhlásenia proti záujmom vyhlasujúceho sa musia považovať za osobitne spoľahlivé,
            
         
               —
            
            
               Všeobecný súd nesprávne uplatnil judikatúru týkajúcu sa kritérií posúdenia a váhy dôkazov, keď dospel k záveru, že vyhlásenia pána M. boli dôveryhodné a mali dôkaznú hodnotu,
            
         
               —
            
            
               Všeobecný súd v súvislosti s odpoveďou spoločnosti Fuji na oznámenie o výhradách nesprávne uplatnil predpisy o potvrdzujúcich dôkazoch,
            
         
               —
            
            
               Všeobecný súd nezohľadnil všeobecný účinok jednotlivých porušení práva na obranu a práva byť vypočutý spoločnosti Melco zo strany Komisie,
            
         
               —
            
            
               Všeobecný súd porušil právo spoločnosti Melco na obranu a osobitne prezumpciu neviny, keď vyžadoval, aby spoločnosť Melco predložila negatívny dôkaz a preukázala, že sa nedopustila porušenia,
            
         
               —
            
            
               Všeobecný súd porušil prezumpciu neviny a nesprávne uplatnil právne zásady keď odmietol vziať do úvahy alternatívne presvedčivé vysvetlenie.
            
         Odvolateľka tiež tvrdí, že Všeobecný súd sa dopustil vážnych nesprávnych právnych posúdení, keď preskúmal uvádzané trvanie údajného porušenia:
   
               —
            
            
               Všeobecný súd z právneho hľadiska dostatočne nezistil uvádzané trvanie údajného porušenia.